cyanic-selkie/wikianc huggingface dataset:
बॉयोमीट्रिक अंक
एक व्यक्ति की पहचान करने के लिए, एक सुरक्षा प्रणाली एक डाटाबेस के साथ व्यक्तिगत विशेषताओं की तुलना करने के लिए है। बॉयोमीट्रिक्स जीवित प्राणियों के भौतिक गुणों को मापने का विज्ञान है और इंजीनियर के लिए यह उनके व्यवहार और जैविक विशेषताओं के आधार पर व्यक्तियों के स्वचालित मान्यता है। एक मान्यता जांच में एक व्यक्ति की उपयुक्त व्यवहार और जैविक विशेषताओं को मापने और बायोमेट्रिक संदर्भ डेटा है, जो एक सीखने की प्रक्रिया के दौरान संग्रहीत किया गया था के साथ इन आंकड़ों की तुलना करके, एक विशिष्ट उपयोगकर्ता की पहचान चुना गया है।
बुनियादी दृष्टिकोण
बॉयोमीट्रिक्स तकनीक व्यक्ति की पहचान करने की लिए है। एक व्यक्ति के सफल पहचान एक डेटाबेस है कि कई लोगों की छवियों को शामिल करने के लिए अलग-अलग की एक तस्वीर की तुलना की आवश्यकता है। एक बॉयोमीट्रिक प्रणाली स्वतः छवियों या लोगों के वीडियो को पहचानती है। यह दो मोड में काम कर सकते हैं:
प्रक्रिया
बॉयोमीट्रिक्स की काम करने की प्रकिया ३ भागो मे होती है:
जब रिकॉर्डर से तस्वीर प्रणाली मे आजाती है तब प्रकिया ४ भागो मै होती है:
बायोमेट्रिक विशेषताए
जाने-माने बायोमेट्रिक विशेषताए है:
पिंजर (उपन्यास)
कहानी
दो खानदान पूरो और रशीद हैं। पूरो शाह और रशीद शेख क्रमशः हिंदू और मुसलमान है। शाहों और शेखों के बीच पुश्तैनी झगड़ा है। दो पीढ़ी पहले शाहों के आदमियों ने शेखों की एक लड़की अगावा कर ली थी। अब वो बदला लेने की सोचते रहते हैं। पूरो को रशीद अगवा कर लेता है और कब्जे में रखता है। वह घर छोड़ आने की जिद करती है लेकिन रशीद बताता है कि पूरो के लिए अब उसके अपने घर वाले ही अनजान हो गए हैं। लेकिन पूरो को अपने मां-बाप पर भरोसा था। मौका पा कर वह रशीद की गिरफ्त से भागती है। रात को अपने घर पहुंचती है। मां और पिता साथ में होते हैं। उसके पिता पूरो को घर में घुसने से रोक देते हैं और कहते हैं कि अब वो परायी हो गई है। वो अपवित्र हो गई और उसका धर्म भ्रष्ट हो गया है।
रूपांतरण
इसे इसी नाम (पिंजर) से 2003 में एक हिन्दी फिल्म में निर्मित किया गया था, जिसमें प्रमुख भूमिकाओं में उर्मिला मातोंडकर, मनोज बाजपेई और संजय सूरी थे। आलोचनात्मक प्रशंसा के अलावा, फिल्म ने राष्ट्रीय एकता पर सर्वश्रेष्ठ फ़ीचर फिल्म के लिए राष्ट्रीय फिल्म पुरस्कार भी जीता था।
कीचमुर्गी
कीचमुर्गी (Swamphen), जिसे वैज्ञानिक रूप से पोरफाएरियो (Porphyrio) भी कहा जाता है, रेलिडाए कुल के पक्षियों का एक जीववैज्ञानिक वंश है। इस वंश की कुछ छोटे आकार की जातियों को कभी-कभी "जामुनी कीचमुर्गी" (purple swamphen) भी कहा जाता है।
दांत माता मंदिर
दांत माता का मंदिर मीणाओं के सीहरा राजवंश की कुल देवी का मंदिर है। यह मंदिर जयपुर के जमवा रामगढ़ में स्थित है। माता के मंदिर का निर्माण सीहरा राजवंश के राजा राव सींगोजी ने विक्रम संवत 352 में करवाया था और पूर्व की ओर झांकती हुई मंदिर की सीढ़ियाँ बनवाई थीं।
इलेक्ट्रोमैग्नेटिक पल्स
एक इलेक्ट्रोमैग्नेटिक पल्स (Electromagnetic pulse), जिसे आम तौर पर इएमपी कहा जाता है, इलेक्ट्रोमैग्नेटिक रेडिएशन की फुहार होती है। यह परमाणु विस्फ़ोट या चुम्बकीय क्षेत्र में आए अचानक बदलाव के कारण उत्पन्न होती है। इसके परिणामस्वरूप उत्पन्न हुई तरंगों के रास्ते में आने वाली हर इलेक्ट्रोनिक वस्तु नष्ट हो जाती है।
स्पेन का स्वतंत्रता संग्राम
नेपोलियन बोनापार्ट के साम्राज्य तथा स्पेन, ब्रिटेन और पुर्तगाल की सम्मिलित सेनाओं के बीच हुआ युद्ध स्पेन का स्वतंत्रता संग्राम (स्पेनी भाषा:Guerra de la Independencia Española) या प्रायद्वीपीय युद्ध (Peninsular War) (1808–1813) कहलाता है।
नेपोलियन के इस कदम से स्पेनिश जनता अपमानित महसूस कर रही थी। स्पेनवासियों में राष्ट्रीय भावना का संचार हुआ और पूरा राष्ट्र नेपोलियन के विरूद्ध उठ खड़ा हुआ। जगह-जगह प्रबंध समितियाँ स्थापित की जाने लगी, 'पोप के शत्रु' के विनाश का अच्छा अवसर देखते हुए कैथोलिक पादरियों ने लोगों को उकसाना शुरू किया। Zunta नामक संगठन ने गुरिल्ला पद्धति से लड़ने के लिए लोगों को प्रशिक्षित करना आरंभ कर दिया। स्पेन की जनता की नजर में नेपोलियन राष्ट्रीय एकता का संहारक और राजमुकुट का विनाशक था। अतः उन्होंने गुरिल्ला युद्ध शुरू कर दिया। यह युद्ध 1808 से 1814 तक चलता रहा।
जुलाई 1808 में बेलन के युद्ध में फ्रांसीसी सेना पराजित हुई। स्थल में, नेपोलियन की सेना की यह प्रथम पराजय थी। स्पेनवासियों का उत्साह बढ़ा और पूरे यूरोप में सनसनी फैल गई। जोजेफ स्पेन छोड़ भाग खड़ा हुआ। ऐसी स्थिति में नेपोलियन ने स्पेन पर हमला किया और उसे पराजित कर पुनः जोजफ को सिंहासन पर बैठाया। स्पेन में फंसे रहने के कारण साम्राज्य पर वह ध्यान नहीं दे पाया। 1809 ई. में यूरोपीय गतिविधयों के कारण नेपोलियन को एक बड़ी सेना स्पेन में छोड़ मध्य यूरोप की ओर जाना पड़ा। इसके बाद उसका स्पेन आना संभव नहीं हुआ। स्पेन में राष्ट्रवादी पुनः सक्रिय हो गए और जोजफ का शासन लड़खड़ाने लगा। इंग्लैण्ड ने स्पेन का समर्थन देकर कई स्थानों पर फ्रांसीसी सेना को परास्त किया और अंततः स्पेन फ्रांसीसी आधिपत्य से मुक्त हुआ।
स्पेन का युद्ध नेपोलियन के लिए अत्यंत विनाशकारी साबित हुआ। एक तरफ इसने जहाँ नेपोलियन के लाखों सैनिकों व योग्य सेनापतियों को नष्ट कर दिया तो दूसरी तरफ युद्ध में व्यस्त रहने के कारण शेष यूरोप की ओर ध्यान भी नहीं दे सका। स्पेन की विजय ने नेपोलियन की अपराजेयता के मिथक को तोड़ा और यूरोप में सोई राष्ट्रीयता की भावना को जगाया। इसी राष्ट्रवाद की भावना से पे्ररित होकर आगे आस्ट्रिया ने फ्रांस के विरूद्ध युद्ध की घोषणा कर दी। इस प्रकार स्पेनिश युद्ध के संदर्भ में नेपोलियन का यह कहना ठीक है कि स्पेन के नासूर ने मुझे बर्बाद कर दिया।
घना पक्षी अभयारण्य
पौराणिक ब्रज क्षेत्र के एक भाग भरतपुर में केवलादेव (महादेव) मंदिर की अवस्थिति के कारण केवलादेव या घना कहा जाने वाला यह असाधारण रूप से विलक्षण राष्ट्रीय उद्यान वर्ष १९८५ से यूनेस्को की विश्व विरासत सूची में शामिल है। इस उद्यान का क्षेत्रफल २.८७३ हेक्टेयर है।
सर्दी की ऋतु में सेंकडों वर्षों से करीब ३६५ प्रजातियों के प्रवासी पक्षी अफगानिस्तान, तुर्की, चीन और सुदूर साइबेरिया तक से हजारों किलोमीटर का सफर तय कर के घना पहुँचते आये हैं, इसका उल्लेख मुग़ल सम्राट बाबर(February 23 [अन्य स्रोत फरवरी, 14] 1483 — जनवरी 5 [अन्य स्रोत दिसंबर 26, 1530] 1531)] के ग्रन्थ बाबरनामा में भी आता है। दुर्भाग्य से अनेक कारणों से अब इस राष्ट्रीय पार्क में पिछले कुछ सालों में साइबेरियन क्रेन की यात्राएं और प्रवास दुर्लभ हो चले हैं।
महान पक्षीविज्ञानी सालिम अली के अनुसार पक्षियों का यह अंतर्राष्ट्रीय प्रवास, एक अनसुलझी गुत्थी,'एक रहस्य' है। शीतकाल में पक्षी विशेषज्ञों और पर्यावरण प्रेमियों के लिए ये जगह एक तरह से स्वर्ग बन जाती है, जब लगभग २३० से ज्यादा स्थानीय प्रजातियों के अलावा विदेशी परिंदे, जिनमें साइबेरियन क्रेन सर्वाधिक उल्लेखनीय हैं, यहां निर्द्वन्द्व दाना चुगते, घोंसले बनाते, प्रजनन करते देखे जा सकते हैं।
इतिहास
इस पक्षीविहार का निर्माण लगभग २५० वर्ष पहले किया गया था, जैसा ऊपर अंकित है, इसका नाम केवलादेव (शिव) मंदिर के नाम पर रखा गया था जो इसी पक्षी विहार के परिसर में स्थित है। प्राकृतिक ढाल होने के कारण, यहाँ वर्षा के दौरान अक्सर बाढ़ का सामना करना पड़ता था। इसलिए भरतपुर के शासक महाराजा सूरजमल ने अपने शासन काल (१७२६ से १७६३ के दौरान) यहाँ 'अजान बाँध' का निर्माण करवाया, जो दो नदियों गँभीरी और बाणगंगा के संगम पर बनवाया गया था।
संरक्षित वन क्षेत्र घोषित किये जाने से पहले सन १८५० ईस्वी से रियासत काल में केवलादेव का इलाका भरतपुर राजाओं की निजी शिकारगाह हुआ करता था, जहाँ वे और उनके शाही मेहमान मुर्गाबियों का शिकार किया करते थे। अंग्रेज़ी शासन के दौरान कई वायसरायों और प्रशासकों ने यहां हजारों की तादाद में बत्तखों और मुर्गाबियों का संहार किया था। लॉर्ड लिलिनथगो जैसे अंग्रेजों ने १९३८ में एक दिन की 'शूट' में यहां चार हज़ार दो सौ तिहत्तर परिंदों को गोली का निशाना बनाया था, ये शर्मनाक-तथ्य आज भी यहां अंकित पत्थर के एक शिलालेख पर अंकित है !भारत की स्वतंत्रता के बाद भी १९७२ तक भरतपुर के पूर्व राजा को उनके क्षेत्र में शिकार करने की अनुमति थी, लेकिन १९८२ से उद्यान से घास काटने और हरा चारा लेने पर भी प्रतिबन्ध लगा दिया गया, जो यहाँ के किसानों, स्थानीय गुर्जर समुदाय और सरकार के बीच हिंसक-झडपों का कारण बना क्यों कि अभयारण्य के भीतर और आसपास आज भी कई पुराने गांव आबाद हैं।
भरतपुर पहुँचने के मार्ग
भरतपुर, आगरा के एकदम पास, बस ३५ किलोमीटर है, जहाँ के हवाई अड्डे से प्रतिदिन दिल्ली, बनारस, लखनऊ और मुम्बई की उड़ानें हैं। भरतपुर दिल्ली-बंबई मार्ग पर बड़ी लाइन की कई रेलगाड़ियों से जुड़ा है। राष्ट्रीय राजमार्ग समेत सड़क मार्गों से भरतपुर का संपर्क देश के कई भागों से है। यहां से दिल्ली (१८४ किलोमीटर) जयपुर (१७५) अलवर (११७) मथुरा (३९) के बीच नियमित बस सेवाएँ हैं।
घना का भूगोल
ब्रज की पौराणिक काल से चली आ रही 'चौरासी कोस परिक्रमा' का ही भाग है भरतपुर, जहाँ की अधिकांश भूमि समतल मैदानी है, पर चार प्रमुख नदियों- रूपारेल, बाणगंगा, गंभीरी और पार्वती के कारण इसका कुछ हिस्सा दलदली/कछारी भी है और घना के विकास में इन बरसाती जल स्रोतों का बड़ा हाथ है।
भरतपुर जिले की उत्तरी सीमाएं हरियाणा के फरीदाबाद, दक्षिण में उत्तर प्रदेश के आगरा और धौलपुर, पश्चिम में करौली अलवर और दौसा जिलों से मिलती हैं। यहां की झीलों और बांधों- मोतीमहल, साही बांध, बारेन बाँध के अलावा बयाना तहसील के बांध बारेठा के आसपास स्वाभाविक तौर पर पक्षियों का निवास है। ९० किलोमीटर दूर करौली जिले के पांचना बांध से भी अभयारण्य को नियमित या अनियमित तौर पर जलापूर्ति की जाती रही है। मिट्टी आम तौर पर कछारी है। 27°10'उत्तर और 77°31'पूर्व के बीच स्थित यह अभयारण्य लगभग २९ वर्गकिलोमीटर में फैला हुआ है। साल भर सिर्फ एक से दो मीटर गहरा झील का पानी झील के सिर्फ १० वर्ग किलोमीटर में रहता है, पर इतने पानी से ही उत्पन्न जलीय वनस्पतियां मछलियों की बहुत बड़ी तादाद पैदा करती है, जिन्हें अपना भोजन बनाने के लिए कई प्रजातियों के जल-पक्षी अपना स्थाई डेरा इस अभयारण्य को बनाना पसंद करते हैं। हाँ, चिलचिलाती गर्मियों में घना का जंगल पूरा सूख जाता है, तब ट्यूबवेलों का सहारा लिया जाता है। परिंदों के दिन ग्रीष्म ऋतु में मुश्किल से निकलते हैं, पर वर्षा के आगमन के साथ ही रौनकें लौट आती हैं और सारा वन, एक दफा फिर पक्षियों की कलरव से गूंजने लगता है!
जलवायु
यहां की जलवायु शुष्क है, ग्रीष्म में बेहद गर्मी शीतकाल में बहुत ठण्ड रहती है। फरवरी-मार्च से जून तक का समय तापमान में लगातार बढोत्तरी का है। वर्षा का सालाना औसत ६६.३९ सेंटीमीटर है।
प्रमुख 'निवासी' और 'प्रवासी' पक्षी
अभयारण्य के पक्षियों की सूची में परिंदों के आमफहम नाम और लेटिन जीववैज्ञानिक नाम निम्न प्रकार हैं। (इनका हिन्दीकरण शायद उचित न हो क्योंकि अंग्रेज़ी नाम ही बहुप्रचलित हैं जो हिन्दी नामों की बजाय पक्षीविज्ञान पुस्तकों में सरलता से देखे जा सकते हैं।)'Common Name : Zoological Name'
घना के अन्य जीव-जंतु
सेही, सियार, अजगर, खरगोश, हिरन आदि के अलावा जंगली-बिल्ली भी यहाँ देखे जा सकते हैं।
आधार
1. 'Collins Hand Guide to the Bird of Indian Sub-Continent': by Martin W. Woodcock, London, 1980
2.'Wanderings of a Naturalist in India' : by A.L. Adams, 1867
3. 'The Book of Indian Birds' : by Salim Ali and S. Dillon Ripley, 1972 edition
स्टेप अप
स्टेप अप (Step Up) २००६ में बनी अमेरिकी नृत्य/रोमांस फ़िल्म है जिसका निर्देशन ऐने फ्लेचर द्वारा किया गया है व फ़िल्म में चेनिंग टैटम और जीना दीवान मुख्य भूमिकाओं में है।
भोराई
भोरई पाल भारत के राजस्थान राज्य के उदयपुर जिले में सारदा तहसील का एक गाँव है। यह उदयपुर डिवीजन के अंतर्गत आता है। यह जिला मुख्यालय उदयपुर से दक्षिण की ओर 80 KM की दूरी पर स्थित है । यह आदिवासी बाहुल्य क्षेत्र है एवं भील यहां के शासक थे। इस क्षेत्र के भीलो ने 1881 और 1882 में विद्रोह किया। । राजा पेमला भील यहां के शासक थे ।
आस्त्राख़ान
आस्त्राख़ान ( रूसी: Астрахань, अंग्रेज़ी: Astrakhan ) रूस के यूरोपीय हिस्से के दक्षिणी भाग में वोल्गा नदी के किनारे स्थित एक शहर है जो रूस के आस्त्राख़ान ओब्लास्त (प्रांत) का प्रशासनिक केंद्र भी है। यह वोल्गा नदी के कैस्पियन सागर में विलय हो जाने वाले स्थान के काफ़ी पास है।
नाम का उच्चारण
'आस्त्राख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
कारिम
कारिम या पश्चिमी कीचमुर्गी (Western swamphen), जिसका वैज्ञानिक नाम पोरफाएरियो पोरफाएरियो (Porphyrio porphyrio) है, एक प्रकार की कीचमुर्गी है जो एशिया, अफ्रीका और यूरोप में पाई जाती है।
आस्त्राख़ान
विवरण
आस्त्राख़ान वोल्गा नदी के नदीमुख (डेल्टा) क्षेत्र में स्थित है और यहाँ स्टर्जन मछलियों और स्थानीय पौधों की भरमार है। इस उपजाऊ इलाक़े में कभी ख़ज़र​ लोगों और सुनहरे उर्दू ख़ानत की राजधानियाँ हुआ करती थीं। १३वीं सदी में यहाँ से गुज़रते यात्रियों ने इस शहर का नाम 'ख़ाचीतरख़ान' ( Xacitarxan ) बताया। सन् १३९५ में तैमूर ने इस शहर पर हमला करके इसे पूरी तरह जला डाला। आगे १४५९ से १५५६ तक यह ख़ाचीतरख़ान आस्त्राख़ान ख़ानत की राजधानी रहा। १५५६ में रूस के त्सार इवान भयानक ( Ivan the Terrible ) ने इसपर क़ब्ज़ा कर लिया और एक ऊँची पहाड़ी पर शहर के ऊपर एक क़िला बनाया। १५६९ में उस्मानी साम्राज्य ने शहर को हथियाने के लिए यहाँ कोज़कों की एक फ़ौज भेजी जो हरा दी गई। इसके बाद उस्मानी सुल्तान ने इस शहर पर रूसी नियंत्रण को मान्यता दे दी जिस से रूस इसे विकसित करने में सक्षम हो गया। रूस ने फ़ैसला किया कि इस शहर को पूर्वी देशों से व्यापार करने के लिए विकसित किया जाएगा जिस से बहुत से अर्मेनियाई, ईरानी और भारतीय व्यापारी यहाँ आ बसे और इस शहर की आबादी बहुराष्ट्रीय हो गई। आगे जाकर रूसी साम्राज्य ने इस शहर का प्रयोग मध्य एशिया में अपना विस्तार करने के लिए भी किया।
मौसम
आस्त्राख़ान का मौसम स्तेपी क्षेत्र जैसा है - गर्मियों में बहुत गर्म और सर्दियों में काफ़ी सर्द। बारिश कम होती है लेकिन सालभर पड़ती रहती है, जिस से यह इलाक़ा शुष्क नहीं होता। जुलाई में सर्वाधिक तापमान ४१ सेंटीग्रेड तक और फरवरी में न्यूनतम तापमान −३३.८ सेंटीग्रेड तक जा चुका है।
डेल्टा 4 हैवी
डेल्टा 4 हैवी (Delta 4 Heavy or Delta 9250H) एक अमेरिकी एक्सपेंडेबल हैवी प्रक्षेपण यान है।
भावनात्मक सुरक्षा
भावनात्मक सुरक्षा की कमी मानव समाज के हर व्यक्ति के भीतर छिपा हुआ एक भाव हो सकता है जिसके कारण वह अपने समूह से स्वयं को अलग महसूस कर सकता है, किसी सामान्य कार्य के सम्पन्न करने में खुद को अयोग्य समझता है, कई मामलों में खुद आगे आकर नेतृत्व करने के बजाए दूसरों का अनुसरण करना उचित समझता है। इसी कमी के कारण लोग व्यक्तिगरूप से अच्छे वार्तालाप की क्षमता रखकर भी समूह में आगे आने और कुछ कहने से डरते हैं। यही नहीं, लोग परिवार के बुज़ुरगों, स्थानीय रूप से प्रभावशाली लोगों, सरकारी कर्मचारियों, किसी भी संस्था के उच्च पदाधिकारियों के समक्ष अपनी बात रखने या सार्वजनिक मंच, जनसभा, आदि से बचते हैं। इसके विपरीत ऐसे लोग जिनमें अत्मविश्वास होता है, उनमें स्वयं को सुरक्षित मानकर सबके सामने अपनी बात कहने, रखने, नेतृत्व या दायित्व लेने की क्षमता कूट-कूट कर भरी होती।
प्रारंभिक स्तर से भावनात्मक सुरक्षा की कोशिश
बाल मनोवैज्ञानिक कहतें हैं बच्चों में भावनात्मक सुरक्षा पैदा करने के लिए उनसे बात करना तथा उनकी चिंताओं एवं सवालों का समाधान करना आवश्यक है। इसके लिए अभिभावकों को चाहिए कि उनकी आंखों में अपने सपने भरने की अपेक्षा उनके सपनों को समझें और उन्हें पूरा करने में उनका साथ दें। अभिभावकों को चाहिए कि अपने बच्चों की भावनाओं का सम्मान करें। जरूरत पडऩे पर विषेज्ञों की मदद लेने बच्चों के विकास में काफ़ी सहायता मिलती है।
भामाशाह कार्ड
भामाशाह कार्ड महेन्द्र राजस्थान की मुख्यमंत्री वसुंधरा राजे ने राजस्थान में भामाशाह योजना की नए सिरे से शुरुआत कर दी है। भामाशाह योजना के तहत महिलाओं को क्या-क्या सुविधाएं दी जाती हैं। इस योजना के तहत राज्य के डेढ़ करोड़ परिवारों की महिलाओं का बैंक खाता खोला जाएगा, जिसमे महिलाओं को बैंक खाता खुलवाने के लिए भामाशाह कार्ड के लिए अपना पंजीकरण कराना जरूरी है।
नामीबिया के राष्ट्रपति
नामीबिया गणराज्य के राष्ट्रपति, नामीबिया के संविधान के अनुसार, नामीबिया रक्षा सेना के राज्य प्रमुख और नामीबिया सरकार के प्रमुख होता हैं।
जेना
जेना (Jena) (या 'येना' ; जर्मन उच्चारण : [ˈjeːna])) मध्य जर्मनी का एक नगर है। यह साले (Saale) नदी के किनारे बसा है। इसे 'विश्वविद्यालयों का नगर' कहा जाता है। इसकी जनसंख्या लगभग एक लाख है।
18वीं सदी में येना की तुलना लंदन और पेरिस से की जाती थी। येना को गोएथे ने कहा था "ज्ञान और विज्ञान का गोदाम"। और इस गोदाम में उस दौर की हर बड़ी शख्सियत ने पांव रखे - हेगेल, फिश्टे, शेलिंग, शिलर और श्लेगल जैसे दिग्गजों ने युनिवर्सिटी में अध्यापन किया और उनके व्याख्यानों को सुनने के लिए ह्योल्डेरलिन, नोवालिस और ब्रेनटानो जैसे महारथी येना में थे। ये लोग जर्मन के क्लासिकी दौर और रोमानवाद के प्रकाशस्तंभ सरीखे थे।
3जीपीपी
तीसरी पीढ़ी की सहयोग परियोजना (३जीपीपी) (3rd Generation Partnership Project अथवा 3GPP) मोबाइल दूरसंचार के लिए संलेख (प्रोटोकॉल) विकसित करने वाली विभिन्न मानक मानक संगठनों के लिए एकछत्र शब्द है। इसका सर्वश्रेष्ठ ज्ञात कार्य निम्नलिख्त का विकास और रखरखाव है::
३जीपीपी प्राथमिक सदस्यों ("सांगठनिक भागीदार") के रूप में सात राष्ट्रीय अथवा स्थानीय दूरसंचार मानक संगठनों तथा सह सदस्यों ("बाज़ार प्रतिनिधित्व भागीदार") के रूप में विभिन्न अन्य संगठनों का सहायक संघ है। ३जीपी इसके कार्य को तीन भिन्न धाराओं में आयोजन करता है: रेडियो एक्सेस नेटवर्क, सर्विसेज एंड सिस्टम एस्पेक्ट्स और कोर नेटवर्क एंड टर्मिनल्स।
राजा मांडलिक
जब शिलादित्य के वल्लभी पर मलेच्छो ने हमला कर दिया तब शिलादित्य वीरगति को प्राप्त हुए एवं उनकी रानी ने एक गुफा के भीतर गोहिल को जन्म दिया। कमलावती नामक ब्राह्मणी ने उस बालक को राजा मांडलिक को सौंप दिया। गुहादित्य, राजा मांडलिक के राजमहल में रहता और भील बालकों के साथ घुड़सवारी करता इस तरह गोहिल राजा मांडलिक के संरक्षण में पला बढ़ा। कर्नल जेम्स टॉड के अनुसार गुहादित्य ने भील शासक राजा मांडलिक की हत्या कर दी और 566 ईसा पूर्व के दौरान गुहिल वंश की नींव रखी।
साख़ालिन
साख़ालिन या सखालिन (रूसी: Сахалин), जिसे जापानी में काराफ़ुतो (樺太) कहते हैं, प्रशांत महासागर के उत्तरी भाग में स्थित एक बड़ा द्वीप है। यह राजनैतिक रूप से रूस के साखालिन ओब्लास्ट (प्रांत) का हिस्सा है और साइबेरिया इलाक़े के पूर्व में पड़ता है। यह जापान के होक्काइडो द्वीप के उत्तर में है। 19वी और 20वी सदी में जापान और रूस के बीच इस द्वीप के नियंत्रण पर झडपें होती थीं। इस द्वीप पर मूलतः आइनू, ओरोक और निव्ख़ जनजातियाँ रहा करती थी, लेकिन अब अधिकतर रूसी लोग रहते हैं। सन् 1905-1945 के काल में इस द्वीप के दक्षिणी भाग पर जापान का क़ब्ज़ा था।
विवरण
साख़ालिन का क्षेत्रफल 72,492 वर्ग किमी है, यानि लगभग भारत के झारखंड राज्य के बराबर। यह रूस का सबसे बड़ा द्वीप है। इसकी जनसंख्या सन् 2005 में 5,80,000 अनुमानित की गई थी। इसके दो-तिहाई हिस्से पर पहाड़ फैले हुए हैं। उत्तर-दक्षिण चलने वाली दो पर्वत शृंखलाएँ हैं, जिन्हें पूर्वी साख़ालिन शृंखला और पश्चिमी साख़ालिन शृंखला कहा जाता है। इनके बीच की घाटी को तिम-पोरो नाइसकाया घाटी बुलाया जाता है। उत्तरी साख़ालिन में एक बड़ा दलदली मैदान भी है।
साख़ालिन का मौसम काफ़ी ठंडा रहता है। जनवरी में -15.9° सेंटीग्रेड और जुलाई में 16.1° सेंटीग्रेड औसत तापमान हैं। सर्दियों में बर्फ़बारी बहुत होती है। पूरे द्वीप पर भुर्ज और चीड़ (पाइन) के वन फैले हुए हैं।
साख़ालिन का प्रशासकीय केंद्र युझ़नो-साख़ालिन्स्क (Ю́жно-Сахали́нск) नामक शहर है।
वारुणी (बहुविकल्पी)
वारुणी का सामान्य अर्थ मदिरा है। हिन्दू कथाओं में समुद्र मन्थन में निकले १४ रत्नों में से एक और वरुण की पत्नी माना जाता है।
इसका निम्नलिखित आर्थों में प्रयोग होता है:
नवाब
नवाब यह सम्मान की उपाधि मुग़ल शासकों द्वारा उपयोग किया जाता था। भारत में मुग़ल शासन के अधीन यह उपाधि बाद में बंगाल, अवध तथा ऑर्काट के स्वतंत्र शासकों द्वारा अपनाई गई थी। इंग्लैंड में नवाब नाम उन लोगों को दिया गया, जिन्होंने ब्रिटिश ईस्ट इंडिया कम्पनी में काम करते हुए बहुत पैसा कमाया तथा घर लौटकर संसद की सीटें ख़रीदीं। अत: नवाब शब्द से तात्पर्य उस व्यक्ति से है, जिसके पास अकूत संपदा या असामान्य विशिष्टता हो।
"नवाब" आमतौर पर पुरुषों को संदर्भित करता है और इसका शाब्दिक अर्थ है वायसराय; महिला समकक्ष को "बेगम" या "नवाब बेगम" कहा जाता है। एक नवाब का प्राथमिक कर्तव्य एक निश्चित प्रांत के प्रशासन के साथ-साथ मुगल सम्राट की संप्रभुता को बनाए रखना था।
"नवाबी" की उपाधि उच्चतम सत्ता द्वारा उन व्यक्तियों और परिवारों को निजी पारितोषक के रूप में भी दी जाती थी, जिन्होंने ब्रिटिश भारत की सरकार को विभिन्न सेवाओं के लिए रियासत दी थी। कुछ मामलों में, इसके साथ ही जागीर अनुदान भी दिया जाता था। ब्रिटिश राज के दौरान, बड़ी या महत्वपूर्ण जनजातियों के प्रमुखों, या सरदारों को भी इस उपाधि से नवाजा गया था, जिनके पास पहले से ही पारंपरिक पदवियां थी।
"ज़मींदारी" शब्द का इस्तेमाल मूल रूप से मुग़ल साम्राज्य के दौरान बने "सूबे" (प्रांत) के सूबेदार के लिए किया जाता था।
तमिलनाडु केन्द्रीय विश्वविद्यालय
तमिलनाडु केन्द्रीय विश्वविद्यालय (Central University of Tamil Nadu (CUTN)) भारत का एक विश्वविद्यालय है। यह भारतीय संसद के अधिनियम संख्या 25 (२० मार्च २००९) के द्वारा स्थापित हुआ था। वर्तमान समय में यह तिरुवरूर जिले के कलेक्टोरेट में ५५००० वर्ग फुट के अस्थायी प्रांगण में कार्य कर रहा है।
नामीबिया के उपराष्ट्रपति
नामीबिया का उपराष्ट्रपति नामीबिया का कार्यवाहक राष्ट्रपति होता है जब राष्ट्रपति देश की सीमाओं से बाहर होता है, कार्यालय के कर्तव्यों को पूरा करने में असमर्थ होता है, या जब राष्ट्रपति पद रिक्त होता है। उपराष्ट्रपति राष्ट्रीय सभा और मंत्रिमंडल का सदस्य भी होता है। उपराष्ट्रपति को संवैधानिक रूप से, सरकार के कार्यों के निष्पादन में राष्ट्रपति की सहायता ’करने की आवश्यकता होती है, और राष्ट्रपति उद्घोषणा द्वारा किसी भी सरकारी पोर्टफोलियो को सौंपा जा सकता है।
बीएएसई कूद
बीएएसई कूद, जिसे अंग्रेजी में B.A.S.E. jumping अथवा BASE jumping लिखा जाता है, एक रोमांचक खेल या एक्शन है जिसमें व्यक्ति किसी ऊंचे भवन, एंटेना, स्पैन अथवा क्लिफ़ से नीचे कूदता है और गिरने के आघात से बचने के लिये पैराशूट का प्रयोग करता है। इसके नाम के चार अक्षर क्रमशः बिल्डिंग, एंटेना, स्पैन और अर्थ (पृथ्वी की क्लिफ़ - एक स्थलरूप) के प्रथमाक्षरों से बने हैं।
लोकदल
लोकदल  भारतीय राजनैतिक दल है। इस दल के संस्थापक भारत के भूतपूर्व प्रधानमंत्री चौधरी चरण सिंह थे। और वर्तमान अध्यक्ष चौधरी सुनील सिंह हैं।
इतिहास
लोकदल का इतिहास शुरू होता 1974 से जब चौधरी चरण सिंह ने भारतीय लोक दल नाम से अपनी पार्टी बनाई थी। तब इसका चुनाव निशान 'हलधर किसान' था। इमरजेंसी के बाद 1977 में इंदिरा गांधी का मुकाबला करने के लिए कई नेताओं ने अपनी-अपनी पार्टियों का विलय कराकर जनता पार्टी बनाई। कई पार्टियों को मिलाकर बनाई गई जनता पार्टी का चुनाव निशान भी हलधर किसान बना। 1977 में कांग्रेस पार्टी को हराकर जनता पार्टी ने केंद्र में सरकार बनाई। मोरारजी देसाई के बाद चौधरी चरण सिंह जनता पार्टी की तरफ से प्रधानमंत्री भी बने। लेकिन 1980 में आपसी मतभेदों के कारण जनता पार्टी टूट गई और चौधरी चरण सिंह भी उससे अलग हो गए। अब उन्होंने जो पार्टी बनाई उसका नाम 'लोकदल' था और चुनाव निशान था 'हल जोतता हुआ किसान'। लोकदल नाम कि ये पार्टी 1987 में चौधरी चरण सिंह के देहांत तक ठीक से चलती रही। एक समय देवी लाल, नीतीश कुमार, बीजू पटनायक, शरद यादव और मुलायम सिंह यादव भी इसी लोक दल के नेता होते थे। 1984 के लोकसभा चुनाव में जब भारतीय जनता पार्टी के सिर्फ दो सांसद थे तब लोकदल के चार सांसद होते थे। लेकिन चौधरी चरण सिंह के देहांत के बाद लोकदल पर कब्जे की लड़ाई छिड़ गई। कुछ दिनों तक हेमवती नंदन बहुगुणा इसके अध्यक्ष रहे। लेकिन बाद में यह लड़ाई चुनाव आयोग पहुंच गई। उस समय भी पार्टी पर दावा करने वालों में खुद चौधरी चरण सिंह के बेटे अजीत सिंह भी शामिल थे। लेकिन भारतीय चुनाव आयोग ने फैसला सुनाया कि अजीत सिंह बेटे होने के नाते चरण सिंह की संपत्ति के वारिस तो हो सकते हैं, मगर पार्टी की विरासत उन्हें नहीं मिल सकती है। तब अजीत सिंह ने राष्ट्रीय लोक दल नाम की अपनी अलग पार्टी बना ली जिसे वह अभी भी चला रहे हैं। इधर असली 'लोकदल' लंबी कानूनी लड़ाई के बाद पहुंच गई अलीगढ़ के जाट नेता चौधरी राजेंद्र सिंह के हाथों में जो एक समय इस पार्टी के कद्दावर नेता थे। सुनील सिंह उन्हीं राजेंद्र सिंह के बेटे हैं जो पिता के देहांत के बाद किसी तरह से लोकदल का नाम और चुनाव चिन्ह अपने पास बनाए हुए हैं। सुनील सिंह एक बार उत्तर प्रदेश के विधान परिषद सदस्य रह चुके हैं लेकिन उसके बाद हर चुनाव हार गए। चुनाव आयोग की लिस्ट में लोकदल उत्तर प्रदेश की एक Unrecognized पार्टी के तौर पर दर्ज है।
अब्दुल्ला इब्न अल-ज़ुबैर
अब्दुल्लाह इब्न अल-जुबैर या इब्न जुबैर (अरबी: عبد الله بن الزبير 'अब्दल्लाह इब्न अज़-जुबैर; 624-692) एक अरब सहाबी थे, और जिनकी मां असमा बिन्त अबी बकर थी। वह इस्लाम के पैगंबर हज़रत मुहम्मद सहाब की पत्नी बीबी आइशा क भानजे थे। अब्द-अल्लाह इब्न अल-जुबैर हिजरा के बाद मदीना में पैदा होने वाले पहले मुस्लिम थे। हज़रत अल-जुबैर ने खलीफा का खिताब जीता और सत्तारूढ़ उमय्यद ख़िलाफ़त के खिलाफ लगभग एक दशक तक विद्रोह किया। जनरल अल-हज्जाज इब्न यूसुफ द्वारा छह महीने की घेराबंदी के बाद 692 ईस्वी में मक्का में हज़रत इब्न ज़ुबैर को शहीद कर दिया था।
चीन के प्रधानमंत्री जनवादी गणराज्य
'''पीपुल्स रिपब्लिक ऑफ चाइना। पीपुल्स रिपब्लिक ऑफ चाइना प्रधान मंत्री' '(सरलीकृत चीनी लिपि:] 总理; पारंपरिक चीनी लिपि: 國務院 People; ]
पीपुल्स रिपब्लिक ऑफ चाइना के प्रधानमंत्रियों की कालानुक्रमिक सूची
कोविड-19 का टीका
[[File:COVID-19 vaccine map.svg|thumb|upright=1.2|देशानुसार अनुमति की स्थिति
{{legend|Green|आम उपयोग की अनुमति, बड़े स्तर पर टीकाकरण चल रहा है}} {{legend|SpringGreen|आपातकालीन उपयोग की अनुमति (या समतुल्य), बड़े स्तर पर टीकाकरण चल रहा है}} {{legend|DarkOrange|आपातकालीन उपयोग की अनुमति, सीमित टीकाकरण}} {{legend|Blue|आम उपयोग की अनुमति, बड़े स्तर पर टीकाकरण की योजना }} {{legend|DodgerBlue|आपातकालीन उपयोग की अनुमति, बड़े स्तर पर टीकाकरण की योजना}} {{legend|Gold|आपातकालीन उपयोग की अनुमति लंबित}} {{legend|LightGrey|आँकड़ें उपलब्ध नहीं}}]]
कोविड-19 का टीका से आशय उन टीकों से है जो कोरोनावायरस रोग 2019 (COVID। 19) उत्पन्न करने वाले SARS‑CoV‑2 नामक विषाणु के खिलाफ उपार्जित प्रतिक्षमता प्रदान कर सकें। फरवरी २०२१ में, ६६ टीके चिकित्सीय अनुसन्धान की अवस्था में हैं, जिनमें से १७ प्रथम चरण में, २३ प्रथम-द्वितीय चरण में, ६ द्वितीय चरण में, और २० टीके तृतीय चरण में हैं। चार अन्य टीकों का ट्रायल समाप्त किया जा चुका है।
मई तक, १५९ वैक्सीन उम्मीदवार विकास में थे, जिसमें पांच चरण  I-II मानव विषयों में सुरक्षा और प्रभावकारिता अध्ययन में शमिल थे, और सात उम्मीदवार  चरण  I के  परीक्षण में।
8 दिसंबर 2020 को, मार्गरेट कीनन नामक एक 90 वर्षीय उत्तरी आयरिश महिला पहली महिला बनी, जिसे ट्रायल के बाहर एक टीका लगाया गया, जिसे यूनिवर्सिटी अस्पताल कोवेंट्री में टीका लगाया गया था।
विश्व स्तर पर त्वरित विकास
दिसंबर 2019 में एक नए कोरोनावायरस निमोनिया का पता लगाने के बाद, COVID-19 के आनुवंशिक अनुक्रम को 11 जनवरी 2020 को प्रकाशित किया गया था, जिसके कारण, एक निवारक वैक्सीन बनाने और इसके प्रकोप से बचाव  की तैयारी के लिए एक तत्काल अंतर्राष्ट्रीय प्रतिक्रिया शुरू हुई।
जल्दी वर्ष 2020 शुरुआत के दौरान दुनिया भर में COVID-19 की तेजी से बढ़ रही संक्रमण दर ने कई अंतरराष्ट्रीय संगठनों और सरकार को तत्काल कम समय सीमा में कई टीके बनाने के संसाधनों को व्यवस्थित करने के प्रयासों को प्रेरित किया जिससे चार वैक्सीन उम्मीदवारों ने मार्च में मानवीय मूल्यांकन में प्रवेश के साथ (देखें क्लिनिकल परीक्षण की तालिका शुरू कर दिया 2020 में)।
किसी संक्रामक रोग के लिए एक टीका कई वर्षों से कम समय में पहले कभी नहीं बनाया गया  है, और कोरोनोवायरस संक्रमण को रोकने के लिए  पहले से  बना  कोई टीका मौजूद नहीं है। अप्रैल तक, CEPI का अनुमान है कि COVID -19 के खिलाफ 115 वैक्सीन उम्मीदवारों में से छह को चरण II-III परीक्षण के माध्यम से विकास के लिए अंतर्राष्ट्रीय गठबंधन द्वारा चुना जाना चाहिए।
, और तीन को कम से कम US$2 बिलियन की कुल लागत पर अंतिम लाइसेंस के लिए विनियामक और गुणवत्ता आश्वासन के माध्यम से सुव्यवस्थित किया जाना चाहिए।  एक अन्य विश्लेषण का अनुमान है कि 10 उम्मीदवारों को एक साथ प्रारंभिक विकास की आवश्यकता होगी, कुछ चुनिंदा लोगों को लाइसेंस देने के लिए अंतिम मार्ग के लिए चुना जाता है।
टीके के बनाने के प्रयास को  ,इसकी सुरक्षा, प्रभावकारिता, वित्त अवस्था  के अनुसार  कठोर नैदानिक मूल्यांकन की गति को बनाए रखते हुए  प्राथमिकता दी जा रही है, और अरबों खुराकों के निर्माण की योजना बनाई जा  रही है, जिससे यह पूरे विश्व में, विकसित और अविकसित देशों के बीच  समान रूप से  पहुंच सके ।
विश्व स्वास्थ्य संगठन, CEPI और गेट्स फाउंडेशन (Bill & Melinda Gates Foundation) जैसे संगठन , इस के लिए वित्तिय और अन्य प्रकार के  संगठनात्मक संसाधनों में निवेश कर रहे हैं, क्योंकि  COVID-19  के संक्रमण को  रोकने के लिए कई टीकों की आवश्यकता होगी।  टीकों  लगभग 200 देशों में से प्रत्येक मेंसंक्रमित नागरिकों के पास पहुँचाने में  ,परंपरागत सूत्रीकरण वाले टीके उनकी विशेष डिब्बाबंदी  के साथपरिवहन और भंडारण की आवश्यकता होगी।  WHO का अनुमान है कि दुनिया भर में COVID-19 संक्रमण को रोकने के लिए विभिन्न तकनीकों और वितरण वाले तीन या अधिक टीकों के एक सूट को विकसित करने के लिए कुल लागत US$8 बिलियन की है।
टीके के विकास में तेजी लाने और वितरण की तैयारी के लिए अंतर्राष्ट्रीय गठजोड़ बनाने वाले संगठनों में शामिल हैं:
WHO एकजुटता परीक्षण
WHO ने ग्लोबल टारगेट प्रोडक्ट प्रोफाइल (TPP) के नाम से  COVID-19 के लिए वैक्सीन बनाने वाले वैज्ञानिकों का एक बहुराष्ट्रीय गठबंधन विकसित किया है, जो दो व्यापक श्रेणियों के तहत सुरक्षित और प्रभावी टीकों के अनुकूल गुणों का प्ररीक्षण  करता है: एक ,"उच्च जोखिम वाले लोगों   जैसे स्वास्थ्यसेवा कार्यकर्ता  के दीर्घकालिक संरक्षण के लिए COVID-19 के  टीके, और दूसरा , नए प्रकोपों के लिए तेजी से प्रतिक्रिया प्रतिरक्षा प्रदान करने के लिए  टीके। अंतर्राष्ट्रीय टीपीपी टीम का गठन किया गया था , 1) सबसे बेहतरीन टीकों के विकास का आकलन करने के लिए ;
2) वैक्सीन उम्मीदवार  और उनके नैदानिक परीक्षण  के विकास के परिदृश्य को  दुनिया भर में, समय-समय  प्रकाशित करने के लिए ;
३) मनुष्यों में परीक्षण करने से पहले,  टीके के, तेजी से मूल्यांकन और जाँच करने के लिए; और
उन देशों में नैदानिक परीक्षणों के तहत विभिन्न वैक्सीन उम्मीदवारों के लाभों और जोखिमों के एक साथ मूल्यांकन को सक्षम करने के लिए जहां COVID-19 रोग की उच्च दर है, तेजी से इसकी व्याख्या  करना  दुनिया भर के परिणामों को साझा करना सुनिश्चित करता है।    WHO वैक्सीन गठबंधन प्राथमिकता निर्धारित करेगा  कि कौन से टीके चरण II और III नैदानिक परीक्षणों में जाने चाहिए, और पिवट परीक्षण  चरण को प्राप्त करने वाले सभी टीकों के लिए सामंजस्यपूर्ण चरण-III के लिए प्रोटोकॉल निर्धारित करेगा।
सॉलिडैरिटी ट्रायल के लिए अनुकूली डिज़ाइन
प्रगति में एक नैदानिक परीक्षण डिजाइन को "अनुकूली डिजाइन" के रूप में संशोधित किया जा सकता है यदि परीक्षण में डेटा जमा करना उपचार की सकारात्मक या नकारात्मक प्रभावकारिता के बारे में शुरुआती जानकारी प्रदान करता है। क्लिनिकल स्टडीज में 2020 के दौरान कई टीकों के डब्ल्यूएचओ सॉलिडैरिटी ट्रायल के नतीजे सामने आते ही सभी स्टडी साइट्स पर ट्रायल पैरामीटर्स को तेजी से बदलने के लिए एडाप्टिव डिजाइन लागू होगा। प्राथमिकता वाले मानदंडों को पूरा करने पर उपलब्ध होने के कारण उम्मीदवार वैक्सीन को सॉलिडैरिटी ट्रायल में जोड़ा जा सकता है, जबकि प्लेसबो या अन्य वैक्सीन की तुलना में सुरक्षा या प्रभावकारिता के खराब प्रमाण दिखाने वाले वैक्सीन उम्मीदवारों को अंतरराष्ट्रीय परीक्षण से हटा दिया जाएगा।
उम्मीदवार, टीकों पर चल रहे चरण II-III नैदानिक परीक्षणों के भीतर अनुकूली डिजाइन परीक्षण अवधि को कम कर सकते हैं और कम विषयों का उपयोग कर सकते हैं, संभवतः प्रारंभिक समाप्ति या सफलता के लिए निर्णय लेने में तेजी, अनुसंधान प्रयासों के दोहराव से बचने, और अंतरराष्ट्रीय रूप से  सभी स्थानों  के समन्वय में वृद्धि और  सॉलिडैरिटी परीक्षण के लिए डिजाइन परिवर्तनों को बढावा दे सकता है ।
साझेदारी, प्रतियोगिता और वितरण
बड़े पैमाने पर वैक्सीन बनाने के अनुभव वाली बड़ी दवा कंपनियां जैसे- जॉनसन एंड जॉनसन, एस्ट्राजेनेका, और ग्लैक्सोस्मिथक्लाइन (जीएसके),   जैव प्रौद्योगिकी कंपनियों, राष्ट्रीय सरकारों और विश्वविद्यालयों के साथ गठजोड़ कर रही हैं ताकि एक प्रभावी वैक्सीन बनाने  में प्रगति हो सके।
इस महामारी के लिए वित्तीय और विनिर्माण क्षमताओं का गठबंधन करने के लिए सहायक प्रौद्योगिकी, जीएसके की सनोफी के साथ एक असामान्य साझेदारी में बहुराष्ट्रीय कंपनियों के साथ   शामिल हुई है, त्वरित टीका विकास का समर्थन करने के लिए ।
एक उद्योग कार्यकारी ने कहा है: " दुनिया का यह संकट  इतना  बड़ा है कि इस बीमारी को रोकने के लिए हममें से प्रत्येक को अब अधिकतम जोखिम उठाना होगा।  संपूर्ण विकास पथ के साथ कई चरणों का मूल्यांकन किया जाता है, जिसमें टीके   (इसकी सुरक्षा) के स्वीकार्य, इसकी  विषाक्तता का स्तर, आघात योग्य या असुरक्षित आबादी को पहले  लक्षित करना,
टीका प्रभावोत्पादक सफलताओं की आवश्यकता, टीकाकरण संरक्षण की अवधि, विशेष वितरण प्रणाली (जैसे इंजेक्शन देने की बजाय मौखिक या नाक से दवाई देना) की आवश्यकता शामिल हैं।, खुराक आहार, स्थिरता और भंडारण विशेषताओं, औपचारिक लाइसेंस से पहले आपातकालीन उपयोग प्राधिकरण, अरबों की संख्या में इसकी खुराक का  इष्टतम निर्माण, और लाइसेंस प्राप्त टीका के प्रसार।  यदि कोई टीका विकास में विफल रहता है   आंकड़ों से पता चलता है कि टीके के 84-90% ,चरण -III  के  नैदानिक परीक्षण में सफल नहीं हो पाए ।
अप्रैल में, CEPI वैज्ञानिकों ने बताया कि COVID V 19 के खिलाफ एक प्रभावी वैक्सीन बनाने के लिए 2020 के दौरान 10 अलग-अलग प्रौद्योगिकी मंच अनुसंधान और विकास के अधीन थे। सीईपीआई के अनुसार, डीएनए या मैसेंजर आरएनए पर आधारित प्लेटफॉर्म मजबूत प्रतिरक्षा प्रतिक्रियाओं के लिए COVID ant 19 एंटीजन फ़ंक्शंस को बदलने का काफी वादा करते हैं, और इसका तेजी से आकलन किया जा सकता है, दीर्घकालिक स्थिरता के लिए परिष्कृत किया जा सकता है, और बड़े पैमाने पर क्षमता क्षमता के लिए तैयार किया जा सकता है। 2020 में विकसित किए जा रहे अन्य प्लेटफॉर्म पेप्टाइड्स, पुनः संयोजक प्रोटीन, लाइव एटेन्यूएट वायरस और निष्क्रिय वायरस पर ध्यान केंद्रित करते हैं ।
Covid-19 Vaccine Registration कैसे करे?
यदि आप भी घर बैठे करना चाहते है तो इसके लिए आपको निम्नलिखित स्टेप्स को फॉलो करना होगा.
असफलता के कारण
वैक्सीन की विफलता तीन प्रमुख कारकों से होती है:
1) वैक्सीन की अपर्याप्तता ही कई कारकों से उत्पन्न होती है, जैसे कि अपूर्ण प्रौद्योगिकी प्रभावकारिता (60% से कम प्रभावकारिता विफलता है), प्रशासन का अप्रभावी टीकाकरण मार्ग (मौखिक, या नाक), या असफल कोल्ड चेन वितरण या भंडारण;
२) मेजबान कारकों - ("वैक्सीन") - संबंधित निर्धारक जिनमें से किसी व्यक्ति का आनुवांशिकी, स्वास्थ्य की स्थिति (अंतर्निहित बीमारी, पोषण, गर्भावस्था, संवेदनशीलता और एलर्जी ), प्रतिरक्षा क्षमता, आयु, आर्थिक या सांस्कृतिक वातावरण प्राथमिक या माध्यमिक हो सकते हैं ;  और
३) संक्रमित आबादी में टीकाकरण की प्रभावशीलता को निर्धारित करने के लिए नैदानिक परीक्षण मापदंडों के डिजाइन और नियंत्रण की अक्षमता। बुजुर्ग (60 वर्ष से ऊपर), एलर्जेन-हाइपरसेंसिटिव, और मोटे लोगों में समझौता किए गए इम्युनोजेनेसिटी के लिए संवेदनशीलता है जो वैक्सीन प्रभावशीलता को रोकता है या रोकता है, संभवतः इन विशिष्ट आबादी या वायरस के संचरण को सीमित करने के लिए पुनरावर्तक बूस्टर टीकाकरण की आवश्यकता होती है ।
लागत
कोरोनोवायरस के लिए एक प्रभावी टीका एक विशेषज्ञ के अनुसार, वैश्विक आर्थिक प्रभाव में खरबों डॉलर बचा सकता है, और इसलिए अरबों में कोई भी कीमत तुलना में छोटी दिखाई देगी। यह अभी तक ज्ञात नहीं है कि क्या इस वायरस के लिए वैक्सीन बनाना भी वैज्ञानिक रूप से संभव है, और यह अभी तक ज्ञात नहीं है कि वैक्सीन के विकास में कितना खर्च आएगा। यह संभव है कि सफलता के बिना अरबों डॉलर का निवेश किया जा सके।
यूरोपीय आयोग ने 4 मई, 2020 को विश्व नेताओं का एक वीडियो सम्मेलन आयोजित किया और आयोजित किया गया, जिसमें कोरोनोवायरस टीकाकरण विकास के लिए US $ 8 बिलियन जुटाए गए।
इतिहास
पशुओं के उपयोग के लिए कोरोनवीर के कारण होने वाले कई रोगों के खिलाफ टीके का उत्पादन किया गया है, जिसमें पक्षियों में संक्रामक ब्रोंकाइटिस वायरस, कैनाइन कोरोनावायरस और फेलिन कोरोनावायरस शामिल हैं ।
पिछली परियोजनाएं कोरोनविरिडे में वायरस के लिए टीके विकसित करने के लिए हैं जो मनुष्यों को प्रभावित करते हैं जिनका उद्देश्य गंभीर तीव्र श्वसन सिंड्रोम (SARS) और मध्य पूर्व श्वसन सिंड्रोम (MERS) है। SARS और MERS खिलाफ टीके गैर-मानव पशु मॉडल में परीक्षण किए गए हैं । 2020 तक, SARS के लिए कोई इलाज या सुरक्षात्मक वैक्सीन नहीं है जिसे मनुष्यों में सुरक्षित और प्रभावी दोनों दिखाया गया है। 2005 और 2006 में प्रकाशित शोध पत्रों के अनुसार, एसएआरएस के इलाज के लिए उपन्यास टीकों और दवाओं की पहचान और विकास दुनिया भर की सरकारों और सार्वजनिक स्वास्थ्य एजेंसियों के लिए प्राथमिकता थी।
झूठी खबर
सोशल मीडिया पोस्टों ने एक साजिश सिद्धांत को बढ़ावा दिया है जिसमें दावा किया गया है कि COVID - 19 एक जाना पहचाना वायरस था और पहले से ही इसका एक टीका उपलब्ध था। पेटेंट विभिन्न द्वारा उद्धृत सामाजिक मीडिया पदों संदर्भ के लिए मौजूदा पेटेंट आनुवंशिक दृश्यों और जैसे कोरोना के अन्य उपभेदों के लिए टीके सार्स कोरोनावाइरस ।
हुमायुन आजाद
हुमायुन आजाद (२८ अप्रैल १९४७ - ११ अगस्त २००४) (बांग्ला : হুমায়ুন আজাদ) बांग्लादेश के ढाका शहर में जन्मे एक प्रख्यात उपन्यासकार, कवि एवम आलोचक थे। उन्होने सत्तर से भी ज्यादा किताबें लिखीं जिसमें अधिकतर बांग्लादेश के रूढीवादी समाज, धर्म और सैन्य-शासन के खिलाफ हैं। तसलीमा नसरीन को बांग्लादेश ने केवल देश-निकाला करके बाहर भेज दिया था, परन्तु हुमायुन आजादको पहले धमकियों और बाद में कातिलाना हमलों का शिकार होना पड़ा। आखिरकार २७ अप्रैल २००४ को हुए एक खूनी हमले में वे बुरी तरह से घायल हो गए। हमले के बाद उनकी पत्नी उन्हें इलाज के लिए जर्मनी ले गईं, पर आजाद बच नहीं पाये।
साहित्यिक जीवन
सन १९७६ में ढाका विश्वविद्यालय से बांग्ला भाषा में एमए करने के बाद वे एडिनबरा विश्वविद्यालय से भाषाविज्ञान (लिंगुइसटिक्स) मे पीएचडी किये। लौट कर ढाका विश्वविद्यालय में बांग्ला विभाग मे अध्यापन कार्य में योगदान किये। १९७३ से वे कविता लिखना शुरु किये थे। १९९४ से उपन्यास लिखना शुरु किया उनहोने। साथ ही साथ भाषा पर पुस्त्कें भी लिखते रहे एवम समाज, धर्म, राजनीति पर आलोचनाएँ प्रकाशित करते रहे। लिंगुइसटिक्स पर लिखी उनकी पुस्तकें कोलकाता और ढाका सहित बहुत सारे विश्वविद्यालयों में पढ़ायी जातीं हैं। १९८० से जब वे ढाका के इत्तफाक अखवार में स्तम्भ लिखने लगे उनको मौका मिल गया बांग्लादेशी समाज के अन्दरूनी अन्धकार को लोगों के सामने लाकर उस पर आलोक डालने का। बांग्लादेशमें व्यक्ति, खासकर औरतों के हाल पर उनके टिप्पणियों को रूढीवादीयों में उनके शत्रु संख्या बढा दिये। समाज पर धर्मके कुप्रभाव को लेकर उनका लेखन-चिन्तन बहुतही उज्ज्वल और अनोखा था।
पेरिडोटाइट
भौतिक भूगोल के सामान्य सिद्धांत के लेखक डी के गुर्जर के अनुसार पेरिडॉटाइट मेंटल की ऊपरी परत में पाई जाने वाली एक चट्टान है जोकि पृथ्वी की ऊपरी परत के दबाव के कारण ठोस जैसा व्यवहार करती है लेकिन जब कभी तापमान में वृद्धि व ऊपरी सतह के दबाव मुक्त होने के कारण यह पेरिडोटाइट चट्टाने पिघल कर मेग्मा का निर्माण करती है साथी इन चट्टानों में सिलिका की मात्रा 40% से भी कम होती है पेरिडोटाइट (Peridotite) एक घनी, मोटे दाने वाली, आग्नेय शैल है जिसमें मुख्यतः आलीवीन (olivine) तथा पाइराक्सीन (pyroxene) खनिज होते हैं।
एचपीसीएल-मित्तल एनर्जी लिमिटेड
एचपीसीएल-मित्तल एनर्जी लिमिटेड (HMEL), हिंदुस्तान पेट्रोलियम कॉर्पोरेशन लिमिटेड (एचपीसीएल) और लक्ष्मी नारायण मित्तल समूह की कंपनी मित्तल एनर्जी इन्वेस्टमेंट प्राइवेट लिमिटेड-सिंगापुर के बीच एक संयुक्त उद्यम है। कंपनी में दोनों संयुक्त उद्यम भागीदारों की हिस्सेदारी 49% है जबकि शेष 2% हिस्सेदारी वित्तीय संस्थाओं के पास है। इस सार्वजनिक-निजी भागीदारी वाली कंपनी ने 9 एमएमटीपीए की श्री गुरु गोबिंद सिंह रिफाइनरी का निर्माण किया है।
मरदानपुर
मरदानपुर नबाव के शासन काल में सीहोर जिले की पुरानी तहसील है सीहोर ज़िला भारत के मध्य प्रदेश राज्य का एक ज़िला है। ज़िले का मुख्यालय सीहोर है। सीहोर एक पुराना जिला है, जो नवाबों के समय से स्थापित है। यह शहीदों की भूमि रहा है। इंदौर-भोपाल राजमार्ग यहाँ से गुज़रता है।
वायुमण्डलीय विज्ञान
वायुमण्डलीय विज्ञान (Atmospheric sciences) में पृथ्वी के वायुमण्डल, इसमें होने वाली प्रक्रियाओं (जैसे पवन), अन्य प्रणालियों का वायुमण्डल पर प्रभाव, आदि का अध्ययन किया जाता है।
घुड़खर
घुड़खर (Indian wild ass ; वैज्ञानिक नाम : Equus hemionus khur) एक वन्य पशु है जो दक्षिण एशिया का देशज है। घुड़खर यानी घोड़ा और गधा (खर)। इसे 'गुजरात का जंगली गधा' या 'बलूची जंगली गदहा' भी कहते हैं। वर्ष २०१६ के आंकड़ों के अनुसार इस गधे के लुप्त होने का खतरा कुछ सीमा तक है।
गुजरात में कच्छ के रण में पाया जाने वाला एक अनोखा प्राणी, जो न गधा है, न घोड़ा है, न दोनों के मेल से बनने वाला खच्चर है। घुड़खर अभयारण्य, गुजरात के लघु कच्छ रण में स्थित है। यह ४९५४ वर्ग किमी क्षेत्र में फैला हुआ है और भारत का सबसे बड़ा अभयारण्य है। यह अभयारण्य 'खर', 'गधेरा' या 'घुड़खर' (जंगली गधा) के लिये प्रसिद्ध है। इसकी देहदशा मज़बूत होती है; वज़न लगभग ढाई सौ किग्रा, अधिकतम रफ़्तार लगभग 70-80 किमी तक। यह प्राणी उन प्राणियों की सूची में है, जो लुप्तप्राय हैं। यही कारण है कि घुड़खर को वन्य पशु सुरक्षा अधिनियम 1972 के अंतर्गत पहली सूची में रखा गया है। अमिताभ बच्चन ने इसी घुड़खर का कैंपेन विज्ञापन किया था, ताकि लोगों की नज़र में घुड़खर आये और उसकी सुरक्षा की गंभीरता को स्वीकार किया जाये, उसपर विचार किया जाये। इसी गंभीरता और संवेदनशीलता को देखते हुए भारत सरकार ने 2013 में इस घुड़खर पर डाक टिकट भी जारी किया गया था।
जी॰आई॰ जो
'''जी.आई. जो (G.I Joe) खिलोनों के गुड्डों व गुड़ियों की एक शृंखला है जिसका निर्माण हास्ब्रो द्वारा किया गया है। शुरुआती उत्पादन में अमेरिकी सेना की चार टुकडियों के खिलौने मौजूद है जिनमे एक्शन सोल्जर (अमेरिकी थलसेना), एक्शन सेलर (अमेरिकी नौसेना), एक्शन पायलट (अमेरिकी वायुसेना), एक्शन मरीन (अमेरिकी मरीन्स) और बाद में एक्शन नर्स शामिल है। जी.आई शब्द का मतलब है गवर्मेंट इशुड''' (अर्थात सरकार द्वारा प्रमाणित) और यह शब्द प्रथम विश्वयुद्ध के बाद अमेरिकी सिपाहियों के लिए आम शब्द बन गया।
इस शब्द की उत्पत्ति प्रथम विश्वयुद्ध के काल में जाती है जब सेनानियों को मिले उत्पादनों पर "जी.आई" का ठप्पा लागा होता था जिसका मतलब था गैल्वानाईज़ड आयरन। जी.आई जो के विकास के चलते एक नया शब्द "एक्शन फिगर" उभर कर सामने आया। जी.आई जो मुख्यतः बच्चों में बेहद लोकप्रिय रहा और यह अमेरिकी आदर्श खिलौने का प्रतिक बन गया।
जी.आई. जो व्यापारचिन्ह का प्रयोग हास्ब्रो ने डॉ भिन्न खिलौनों की श्रेणियों के लिए किया है। मुख्य 12-इंच के खिलौनों की श्रेणी जिसकी शुरुआत 1964 में हुई थी और असली दिखने वाले एक्शन फिगरों पर आधारित थी। यूनाइटेड किंगडम में इस श्रेणी का लाइसेंस पालीटॉय को दिया गया था और इन्हें एक्शन मैन कहा जाता था। 1982 में इस श्रेणी को पुनः 3¾-इंच के आकार में लॉन्च किया गया और इस बार इनमे वाहन, खेल का सेट और एक बेहद मनोरंजक पार्श्व कहानी जोड़ी गई जो जी.आई. जो की टीम व शैतान कोब्रा के बिच चल रही लड़ाई पर आधारित है जो विश्व पर आतंकवाद के ज़रिए कब्ज़ा करना चाहते है। जिस प्रकार अमेरिकी श्रेणी रियल अमेरिकन हीरो शृंखला में बदल गई उसी प्रकार एक्शन मैन श्रेणी बदल कर एक्शन फ़ोर्स में तब्दील कर दी गई। हालांकि जी.आई. जो टीम के सदस्य सुपरहीरो नहीं है परन्तु उनके पास मार्शल आर्ट्स, हथियारों और विस्फोटकों में महारत हासिल है।
जी.आई. जो को २००४ में अमेरिकी राष्ट्रिय टॉय हॉल ऑफ़ फ़ेम में शामिल कर लिया गया था जो द स्ट्रोंग, रोचेस्टर, न्यू योर्क में स्थित है।
अल-मुख्तार ताकाफी
अल-मुख्तार इब्न अबी उबायदाह अल-ताकाफी (अरबी: المختار بن أبي عبيدة الثقفي) (मुख्तार बिन अबू उबायद, भी लिखा जाता है), (जन्म: 622, ताइफ़, वर्तमान सऊदी अरब में - निधन: मार्च 687, कुफा, इराक) इराक में स्थित कुफा के एक प्रारंभिक इस्लामी क्रांतिकारी थे, जिन्हीने उमय्यद ख़िलाफ़त के खिलाफ कर्बला की लड़ाई में हज़रत हुसैन इब्न अली की मृत्यु के प्रति बदला लेने के खिलाफ विद्रोह का नेतृत्व किया था।.
प्रारंभिक जीवन
अल-मुख्तार का पूर्ण नाम मुख्तार अबू उबायद मसूद था। उनका जन्म 622 ईस्वी में ताइफ बनू हौजिन जनजाति में हुआ था. एक हिजरी, इस्लामी पैगंबर हज़रत मुहम्मद सहाब ने मदीना के प्रवासन की शुरुआत की थी।634 नवंबर ईस्वी, 13 हिजरी में अल-जिसर की लड़ाई में अबू उबायद अल-ताकाफी जो अल-मुख्तार के पिता थे। उनकी मां का नाम हुसना था, उनकी दो बहनें थीं।
कमचातका प्रायद्वीप
कमचातका प्रायद्वीप (रूसी: полуо́стров Камча́тка, पोलूओस्त्रोव कमचातका) रूस के साइबेरिया क्षेत्र के सुदूर पूर्व में एक 1,250 किमी लम्बा प्रायद्वीप है। इसका क्षेत्रफल 472,300 वर्ग किमी है (यानि भारत के उत्तर प्रदेश राज्य से लगभग दुगना)। यह उत्तर में साइबेरिया से जुड़ा हुआ है। इसके पूर्व में प्रशांत महासागर है और पश्चिम में ओख़ोत्स्क सागर है। प्रशासनिक रूप से यह रूस के कमचातका क्राय विभाग का हिस्सा है।
कमचातका का काफ़ी क्षेत्र पहाड़ी है और इसपर लगभग 160 ज्वालामुखी स्थित हैं, जिनमें से 29 अभी भी सक्रीय माने जाते हैं। इनमें से एक ज्वालामुखी, क्लुचेव्स्काया सोप्का, 15,584 फ़ुट ऊँचा है और पृथ्वी के उत्तरी गोलार्ध (हेमिस्फ़ेयर) का सबसे बड़ा ज्वालामुखी माना जाता है। कमचातका पर तरह-तरह के पशु-पक्षी पाए जाते हैं, जिनमें से भूरा भालू सबसे प्रसिद्ध है और बहुत बड़े आकार का होता है।
नागराज नागप्पा
नागराज नागप्पा (१९१२ - 02 जुलाई २००९) भारत के प्रसिद्ध हिन्दीसेवी थे। गाँधीजी के आह्वान पर उन्होने काशी हिन्दू विश्वविद्यालय आकर हिन्दी सीखी और दक्षिण भारत में इसका प्रचार-प्रसार किया। उन्हें 'हिन्दी नागप्पा' के नाम से जाना जाता है। उनकी सेवाओं के लिये केन्द्रीय हिन्दी संस्थान ने उन्हें १९८९ में 'सुब्रह्मण्यम भारती पुरस्कार' से सम्मानित किया।
परिचय
बेलगाँव सम्मलेन में नवयुवक नागप्पा जी ने गांधीजी के दर्शन किये और फिर हिन्दी के होकर रह गये। उस समय युवक नागराज नागप्पा गणित ( सांख्यिकी ) में बी ए कर चुके थे तथा कहीं भी अच्छी नौकरी पा सकते थे परन्तु उन्होंने दक्षिण भारत हिन्दी प्रचार सभा से राष्ट्र भाषा परीक्षा पास की तथा काशी जाकर वनारस हिन्दू वि वि से हिन्दी में एम् ए किया, जहां उन्होंने आचार्य रामचंद्र शुक्ल, श्यामसुन्दर दास जैसे हिन्दी के महारथियों के चरणों में बैठकर हिन्दी सीखी। इस प्रकार वे दक्षिण भारत में हिन्दी से एम् ए करने वाले प्रथम विद्वान् बने।
उनके शिष्य-शिष्याओं, प्रसंशकों की संख्या समस्त दक्षिण भारत कर्नाटक व देश भर में फैली है। सेवा निवृत्ति के बाद भी वे कर्नाटक हिन्दी प्रचार समिति से जुड़े रहे एवं 'भाषा पीयूष' नामक पत्रिका प्रारम्भ की। वे भारत सरकार के विभिन्न संस्थानों के अध्यक्ष, परामर्श समितियों के सदस्य व केन्द्रीय हिन्दी संस्थान आगरा के अध्यक्ष रहे। उन्हें देश भर से तमाम पुरस्कार व सम्मान भी प्राप्त हुए। २००२ ई में ९० वर्ष की आयु में पूर्ण करने पर उन्हें 'पूर्ण-कुंभ’ अभिनन्दन ग्रन्थ भी समर्पित किया गया।
नागप्पा जी तुलसी दास के अनन्य भक्त व प्रशंसक थे। उनके मुंह से दोहे व चौपाई धड़ाधड़ निकलते थे। अतः उन के बारे में 'नागप्पा जी व हिन्दी : कहियत भिन्न न भिन्न' कहा जाता है। एसे 'हिन्दी नागप्पा' ०६-०७-२००९ को स्मृति-शेष हो गए।
उत्तर प्रदेश राज्य राजमार्ग ३०
उत्तर प्रदेश राज्य राजमार्ग ३० भारत के उत्तर प्रदेश राज्य का एक राज्य राजमार्ग है। २४८.८८ किलोमीटर लम्बा यह राजमार्ग बहराइच से शुरू होकर सीतापुर तक जाता है। इसे बहराइच-फ़ैज़ाबाद-सीतापुर मार्ग भी कहा जाता है। यह बहराइच, गोंडा, फ़ैज़ाबाद, अंबेडकर नगर, और आज़मगढ़ जिलों से होकर गुजरता है।
आइनू लोग
आइनू (जापानी: アイヌ) जापान के उत्तरी भाग और रूस के सुदूर पूर्वी भाग में बसने वाली एक जनजाति है। यह होक्काइडो द्वीप, कुरिल द्वीपसमूह और साख़ालिन द्वीप पर रहते हैं। समय के साथ-साथ इन्होंने जापानी लोगों से शादियाँ कर लीं हैं और उनमें मिश्रित हो चुके हैं। इस वजह से इनकी संख्या का सही अनुमान लगा पाना कठिन है। अंदाज़ा लगाया जाता है कि विश्व में 25,000 से 2,00,000 के बीच आइनू रहते हैं।
आइनू लोगों कि जड़ें
आइनुओं का रंग अन्य जापानियों से गोरा होता है और उनके शरीर पर बाल ज़्यादा होते हैं (पुराने ज़माने में आइनू पुरुष अक्सर घनी दाढ़ियाँ रखा करते थे)। इस कारण से कुछ वैज्ञानिकों का कभी यह मानना हुआ करता था के इनका सम्बन्ध यूरोप के लोगों से है। लेकिन आनुवंशिकी (यानि जॅनॅटिक्स) के अध्ययन से पता चला है कि इनका यूरोपीय लोगों से कोई सम्बन्ध नहीं। पितृवंश समूह के नज़रिए से यह अधिकतर पितृवंश समूह डी के वंशज पाए गए हैं, जो जापान में काफ़ी पाया जाता है और जापान के बाहर केवल तिब्बत और भारत के अण्डमान द्वीपसमूह में ही अधिक मिलता है। मातृवंश समूह की दृष्टि से आइनूओं में मातृवंश समूह वाइ, मातृवंश समूह डी, मातृवंश समूह ऍम7ए और मातृवंश समूह जी1 मिलते है। ये सभी पूर्वी एशिया, मध्य एशिया और कुछ हद तक उत्तर और दक्षिण अमेरिका में मिलते हैं। पितृवंश और मातृवंश दोनों ही संकेत देते हैं कि आइनू लोग पूर्वी एशिया के ही क्षेत्र में उत्पन्न हुए हैं।
इशिदा एट अल के अनुसार, 2009 में अधिकांश जोमन दक्षिणी साइबेरिया के कांस्य युग से मिलता जुलता है। इस बात के प्रमाण हैं कि जोमोन यूरेशिया (यूरोप), मध्य एशिया या दक्षिणी साइबेरिया के पश्चिमी आधे भाग में पैलियोलिथिक लोगों की विशेषताओं को बरकरार रखता है। कई अध्ययनों और वैज्ञानिकों (जैसे कि 2015 और 2019 में नोरिको सेगुची) ने निष्कर्ष निकाला है कि जोमोन दक्षिणी साइबेरिया में स्थित पैलियोलिथिक आबादी से आता है। पैलियोलिथिक दक्षिण साइबेरियाई भी पैलियोलिथिक यूरोपीय और मध्य पूर्वी से संबंधित थे।
भाषा
आइनूओं के विभिन्न समुदाय आइनू भाषापरिवार की विभिन्न भाषाएँ बोला करते थे। इन भाषाओं को एक प्राथमिक भाषा परिवार माना जाता है, यानि यह किसी अन्य भाषा परिवार का हिस्सा नहीं हैं। आधुनिक युग में 100 से भी कम लोग आइनू भाषाओं को अपनी मातृभाषा के रूप में बोलते हैं। माना जाता है कि आइनू भाषाएँ सदा के लिए लुप्त होने के बहुत क़रीब हैं।
संस्कृति
पारम्परिक आइनू संस्कृति जापानी लोगों कि संस्कृति से बहुत अलग थी। पुरुष एक आयु के होने के बाद कभी भी दाढ़ी नहीं काटते थे। औरतें और मर्द दोनों अपने बाल कन्धों तक लम्बे रखा करते थे। स्त्रियों में होठों के आसपास गुदवाकर (यानि टैटू कर के) रंगने को शृंगार का रूप माना जाता था। इसका रंग भूर्ज की छाल जलाकर मिली कालिख से बनाया जाता था। स्त्री और पुरुष ऍल्म के वृक्ष की अंदरूनी छाल के रेशों से बने बड़े लपेटने वाले चोग़े पहनते थे।
नेपोलियन का रूस पर आक्रमण
नेपोलियन की साम्राज्यवादी आकांक्षा तथा महाद्वीपीय व्यवस्था के प्रश्न पर रूस के साथ उसके संबंध पुनः बिगड़ गए। फलस्वरूप 1812 ई. में नेपोलियन ने रूस पर आक्रमण कर दिया। फ्रांस में इसे 'रूसी अभियान' कहा जाता है जबकि रूस में इसे '१८१२ का देशभक्तिपूर्ण युद्ध'।
नेपोलियन की सेना ने नोमेन नदी पार कर रूस की सीमा में प्रवेश किया। रूसी सेनाओं ने फसलों, भंडारों को नष्ट करते हुए पीछे हटने तथा छापामार हमले करते रहने की नीति अपनाई। अनेक कठिनाईयों का सामना करते हुए किसी तरह जब नेपोलियन मास्को पहुुंचा तो उसने पूरे शहर को वीरान पाया। वास्तव में अभी तक फ्रांसीसी सेना अपना खर्च पराजित प्रदेशों से निकालती थी किन्तु इस युद्ध पद्धति और रणनीति से यह संभव नहीं हो सका। नेपोलियन को आशा थी कि जार आत्मसमर्पण कर देगा परन्तु जार आत्मसमर्पण के बजाय साइबेरिया चला गया। नेपोलियन मास्कों में लगभग दो महीने तक शांति प्रस्ताव की प्रतीक्षा में रहा, तभी उसके सैनिकों के लिए खाद्य सामग्री का संकट पैदा हो गया तथा महामारी फैल गई। अतः नेपोलियन को लाचार होकर मॉस्को से लौटाना पड़ा। सेना को भूख, ठंड और रूसियों ने परेशान किया। इस तरह जब नेपोलियन ने रूस की सीमा छोड़ी तब वह अपने 6 लाख में से 5 लाख से अधिक सैनिक खो चुका था। इस तरह से यह अभियान निरर्थक सिद्ध हुआ। इसकी असफलता का कारण नेपोलियन की हठधर्मिता और रूसी सैनिकों की पीछे हटने की कूटनीति को न समझ पाना था।
गैरी स्नाइडर
गैरी स्नाइडर (८ मई १९३०) अमेरिकी बीट जनरेशन तथा सनफ्रान्सिसको रेनेसाँस के कवि, आलोचक और परिवेशवादी हैं। कविताके लिये उनको पुलित्जर पुरस्कारसे नवाजा गया है। वे प्राचीन चीनि भाषा तथा आधुनिक जापानि कविताके आनुवादक भी हैं। उनका मनन-चिन्तन जेन बौद्ध धर्मसे प्रभावित है। ऐलन गिंसबर्गसे पहले वे भारत आ चुके हैं। भारत भ्रमण पर उनके पुस्तक का नाम है पैसेज थ्रु इनडिया। उनके उस समय के पत्नी जोयाने कयगर ने भी एक स्मृतिलेख लिखे हैं जिसका नाम है स्ट्रेंज बिग मुन: जापान ऐन्ड इनडिया जर्नलस।
हस्तंगत
आरम्भिक अंकगणित में, हस्तंगत (=हाथ में गया हुआ) या हासिल उस अंक को कहते हैं जो जोड़ते समय एक कॉलम से बाँये के अगले कॉलम में स्थानान्तरित की जाती है। उदाहरण के लिये, जब 6 और 7 को जोड़ा जाता है तो 13 आता है, अब "3" को उसी कॉलम में लिख दिया जाता है तथा "1" को आगे वाले कॉलम में ले जाकर जोड़ा जाता है। इस 1 को यहाँ हस्तंगत' कहेंगे।
गुरु गोबिंद सिंह रिफाइनरी
गुरु गोबिंद सिंह रिफाइनरी या गुरु गोबिंद सिंह रिफाइनरीज लिमिटेड, हिंदुस्तान पेट्रोलियम कॉर्पोरेशन लिमिटेड (एचपीसीएल) और लक्ष्मी नारायण मित्तल समूह की कंपनी मित्तल एनर्जी इन्वेस्टमेंट प्राइवेट लिमिटेड-सिंगापुर की संयुक्त उद्यम कंपनी एचपीसीएल-मित्तल एनर्जी लिमिटेड (HMEL), द्वारा स्थापित एक तेल परिशोधिका है।